Fil-Qorti kompla l-każ kontra Silvio Zammit mixli li b’korruzzjoni u li pprova jinfluwenza deċiżjoni tal-Unjoni Ewropea fuq id-direttiva tat-tabakk. Ix-xhud Mario Mercieca, li kien ma’ Zammit waqt btala fl-Iżvezja qal lil Qorti waqt ikla fi Stokkolma bejn Silvio Zammit u s-Segretarju Ġenerali tal-European Smokeless Tobacco Lobby Inge Delfoss, qatt ma ssemma l-Kummissarju John Dalli u lanqas l-avukat Gayle Kimberly, li kienet l-konsulent legali tal-kumpanija Svediza Swedish Match. Mistoqsi mill-Avukat difensur ta’ Zammit, Chris Busietta, Mario Mercieca qal li qabel ma nqala’ l-każ ma kienx jaf min hi Gayle Kimberley iżda wiċċha għarfu li kienet tkun fl-istabbiliment ta’ Silvio Zammit. Il-kaz ikompli f’Marzu.